# Banda

### Izvor: Wikipedija

| Ovo je glavno značenje pojma Banda. Za druga značenja, pogledajte Banda (razdvojba).

Banda (Ligbi) je maleni zapadnosudanski narod nastanjen sjevernom savanskom području Gane (nekadašnja Zlatna obala), kraju poznatom po niskim godišnjim padalinama. Bande su ratarski narod, uzgajivači sorguma i manioke i nadalje krumpira, kikirikija, banana, kukuruza i graška. Stoke nemaju mnogo, a glavni uzrok je cece-muha, a osim ove nevolje veliku opasnost predstavljaju i razni komarci, uzročnici malarije, bolesti spavanja (afrička tripanosomoza), žute groznice i river blindnessa (Onchocerciasis). Lov je također značajan jer meso čini važnu namirnicu u njihovoj prehrani, a uz pse drže i nešto kokoša, koza i ovaca. Zbog opasnosti od raznih inseakta kojih najviše ima uz riječne obale, i ribolov je slabo zastupljen. Glavni muški posao je čišćenje polja, dok se ženski odnosi na sadnju i žetvu.

Bande imaju po nekoliko žena, i to je uobičajeno među njima. Svaka žena ima vlastitu kolibu koje njihov suprug rotacijski obilazi. Selo je postavljeno u krug i sastoji se od koliba kružnog oblika, niskih zidova od nabite zemlje s krovom poduprt središnjom gredom. Zajednicom upravlja poglavica ili poglavica klana.

85% Banda su sunitski muslimani čije se učenje temelji na tome da je Allah jedini bog, a Muhamed je njegov prorok. Kod ne-muslimanskih Banda etnička religija poznaje obožavanje predaka od kojih se moli zaštita i traže savjeti.

Ne smiju se pobrkati sa narodom Banda iz Srednjoafričke republike.

## [uredi] Vanjske poveznice

- Ligbi Banda of Ghana

Dobavljeno iz "http://hr.wikipedia.org../../../b/a/n/Banda.html"

Kategorije: Mande | Etničke grupe Gane

##### Views

- Članak
- Razgovor
- Trenutna inačica

##### Traži